Digitalitza el teu comerç: supera el repte digital
14 novembre 2019

## Digitalitza el teu comerç: supera el repte digital14 novembre 2019Última actualització: 14 juliol 2025

![](../gestion/img/_AO_2710-copia.jpg)  
  

El **regidor de Polítiques Econòmiques, Comerç, Indústria i Innovació, Ferran Martínez**, inaugurava ahir a Foment AIC la jornada “Digitalitza el teu comerç: supera el repte digital”.

Dirigida a empresaris i professionals de la distribució comercial detallista de Gandia i la Safor, l’objectiu era explicar què és i com es pot iniciar el camí de la digitalització per part d'una pime comercial.

La jornada  va reunir un conjunt d'experts que hi van analitzar les claus de la digitalització i l'ús d'eines tecnològiques i de xarxes socials per a vendre més i millor, per a millorar la comunicació amb el client i per a guanyar visibilitat en un entorn com l'actual, cada vegada més digital i més competitiu. Així mateix, el fòrum va comptar amb un grup de comerciants professionals del sector que han iniciat el seu camí cap a la digitalització, tant en la gestió dels seus negocis, com en la comunicació i fidelització dels seus consumidors.

Amb caràcter gratuït, s'emmarca en el Programa de Comerç Minorista 2019, gestionat per la Cambra de Comerç d'Espanya a través de les Cambres de Comerç i els seus Consells regionals, i està cofinançat pel Fons Europeu de Desenvolupament Regional (FEDER) i per la Secretaria d'Estat de Comerç del Ministeri d'Indústria, Comerç i Turisme.

L'Oficina Comerç i Territori-PATECO del Consell de Cambres de Comerç de la Comunitat Valenciana, amb la col·laboració de l'Ajuntament de Gandia, Foment AIC, FAES, Centre Històric Comercial, Comerciants República Argentina, El·líptica i Adjacents, Cambra de Comerç de València i la Conselleria d'Economia Sostenible, Sectors Productius, Comerç i Turisme van organitzar la jornada.